aubergine
Store norske leksikon,Biologi,Planteriket,Dekkfrøete planter,Tofrøbladete planter,Søtvierordenen,Søtvierfamilien,Søtvierslekta
Aubergine er en ettårig urt i søtvierfamilien. Frukten (aubergine, eggfrukt) er et bær. Den stammer fra Asia og dyrkes nå som grønnsakplante over hele verden. Hos oss dyrkes den i veksthus, men i liten målestokk. Aubergine inneholder cirka 4 milligram vitamin C, 240 milligram kalium, 2,3 gram kostfiber, 92 prosent vann og 74 kilojoule tilført energi per 100 gram spiselig vare.
Aubergine kan være rund, pæreformet eller avlang som en agurk. Fargen på skallet er oftest mørk lilla til svart, men lilla (avlange), hvite (eggformede), røde og gule former forekommer. Fruktkjøttet er hvitt, med en svampaktig, tørr konsistens, og har langsgående rader med små kjerner. Skrellet og delt i to eller i skiver kan den kokes, stekes eller gratineres. Aubergine serveres sammen med kjøttretter, sopp, tomat med mer. Det er en viktig ingrediens i moussaka. Miniauberginer er små auberginer. Produksjon Største produsentland, 2019   Land 1000 tonn     Kina 35556   India 12680   Egypt 1180   Tyrkia 823   Iran 670     Kilde: FAO Les mer i Store norske leksikon søtvierfamilien